Вэрокъуэ Владимир зи чэзу саугъэтыр къыпоплъэ
«Налшык» ОРТК-м (НОТР) и унафэщI Вэрокъуэ Владимир хагъэхьащ «Илъэсым и унафэщI нэхъыфI» щIыхь зыпылъ урысейпсо саугъэтыр зратыну къагъэлъэгъуахэм.
Урысейм ХьэрычэтыщIэ Iуэхухэм зегъэужьынымкIэ и фондым а саугъэтыр къыхилъхьащ УФ-м и Къэрал Думэм, ФедерацэмкIэ Советым, Къэзыбж палатэм, Экономикэ зыужьыныгъэмкIэ и министерствэм, Урысей, Белоруссие къэралхэм я Зэгухьэныгъэм и Министерствэхэм я Советым, щIыналъэ банкхэм я Ассоциацэм я жэрдэмкIэ. Урысейм и IуэхущIапIэхэм я унафэщI нэхъыфIхэр ягъэпажэ я лэжьыгъэм и пщIэр къалъытэн, я зэфIэкIхэр, Iуэху бгъэдыхьэкIэхэр хэIущIыIу ящIын папщIэ.
«Налшык» ОРТК (НОТР) IуэхущIапIэмрэ абы и унафэщIымрэ къагъэлъэгъуащ «Выбор России» фIагъымкIэ лъэпкъ дамыгъэр зратынухэм ящыщу. Ар хуагъэфащэ зыпэрыт IуэхущIапIэм зегъэужьыным хэлъхьэныгъэфIхэр хуэзыщIа уна-
фэщIхэм. Саугъэтыр къратмэ, Вэрокъуэ Владимир хагъэхьэнущ унафэщI кадрхэм я федеральнэ реестрым. Дамыгъэхэр зыхуагъэфэщахэм Москва къыщратыжынущ.
БЖЬЫХЬЭЛI Розэ.
